**План –канспект урока па беларускай мове ў 6 класе**

**Тэма**: Падагульненне і сістэматызацыя вывучанага па тэме “Назоўнік”

**Мэта:** Падагуліць і сістэматызаваць веды вучняў па асноўных пытаннях тэмы. Удасканальваць уменні адрозніваць разнастайныя лексіка-семантычныя групы назоўнікаў у тэкстах, выяўляць іх сэнсава-стылістычную ролю, даваць поўную марфалагічную характарыстыку. Садзейнічаць выхаванню маўленчай культуры вучняў.

**Абсталяванне, інструментарый:** падручнік,карткі з заданнямі, інтэлект-карты,кросэнсы,прэзентацыя

**Эпіграф:** Дружба клопатам ды падмогай моцная.

**Ход урока**

**I.**  Арганізацыйны момант.

Стварэнне псіхалагічнага настрою:

–  Так,  сябры мае, маўчок —

Пачынаецца ўрок.

**Настаўнік:** Добры дзень,сябры мае, рада вас усіх бачыць, спадзяюся, узаемна. Усміхніцеся адзін аднаму і мне, каб наш урок пачаўся і прайшоў максімальна пазітыўна і карысна.Звернемся да эпіграфа. У народзе кажуць: “Дружба клопатам ды падмогай моцная”. Як вы разумееце гэту прыказку?Вы вучыцеся разам не адзін год, думаю, вы навучыліся і сябраваць і дапамагаць адзін аднаму. Вы дапытлівыя і цікаўныя, і я з задавальнннем дапамагу вам на сённяшнім уроку..

**II.**Актуалізацыя ведаў і ўменняў вучняў.

**Настаўнік:** Адгадайце, пра якую часціну мовы ідзе размова? **(слайд 1)**

Спытай мяне: хто цi што гэта? —

I дам я назвы ўciм прадметам,

Уciм паняццям, розным  з’явам, —

Гатоў служыць заўсёды я вам!

**Настаўнік:** Правільна, назоўнік,менавіта пра назоўнік мы будзем весці размову на сённяшнім уроку. Звярніце, калі ласка, увагу на малюнак “Воблака слоў” , у ім зашыфравана тэма нашага ўрока, паспрабуйце “расшыфраваць” яе. **(калектыўна)** **( слайд 2, дадатак 1)**

**Настаўнік:** Карыстаючыся апорнымі словамі, сфармулюем мэту нашага ўрока. **(калектыўна)**  **(слайд 3, дадатак 2)**

 (успомнім усё, што ведаем пра назоўнік,падагулім і сістэматызуем веды па тэме, даведаемся як рабіць марфалагічны разбор назоўніка, навучымся рабіць марфалагічны разбор назоўніка)

**III.**Замацаванне вывучанага матэрыялу.

**(**падагульненне і сістэматызацыя ведаў па асноўных пытаннях тэмы)

**Настаўнік:** Зыходзячы з пастаўленай намі мэты, успомнім усё, што ведаем пра назоўнік. Карыстаючыся схемай,падрыхтуйце невялікае вуснае выказванне пра назоўнік як часціну мовы.**(самастойна) (слайд 4, дадатак 3)**

**Настаўнік:** Малайцы.Замацуем нашы тэарэтычныя веды на практыцы. Прапаную вам яшчэ раз звярнуць увагу на эпіграф, толькі глянуць на яго з другога боку і выканаць заданне : выпішыце з прыказкі назоўнікі і вызначце іх род, лік, склон і скланенне. Папрацуйце, калі ласка, **у парах.** Памятайце, што дружба мацуецца дапамогай.

***Праверка работы:*** *дружба- ж.р., адз.лік, Н.склон, 1 скланенне; клопатам-м.р., адз.лік, Т.склон, 2 скланенне;дапамогай- ж.р., адз.л., Т.склон, 1 скланенне.*

***ФІЗКУЛЬТХВІЛІНКА (слайд 5)***

**Настаўнік:** Напэўна вы заўважылі, шточырвонай ніткай праз наш урок праходзіць тэма сяброўства, на ўроках беларускай літаратуры зусім нядаўна мы прайшлі з вамі творы, прысвечаныя тэме сяброўства. Разгледзьце кросэнсы і адкажыце, якія творы я маю на ўвазе. (**слайды 6, 7, дадатак 4, 5)**

**Настаўнік:** А зараз я прапаную вам папрацаваць з тэкстам. Гэта ўрывак з прачытанага намі твора. Прачытаем з вамі тэкст і паспрабуем успомніць, з якога твора ён ўзяты.(тэкст на картках)**(дадатак 6)**

Але ў тым была і бяда, што Серж не мог з чыстай душой падысці да дзяўчатак і зірнуць ім смела, па-таварыску, па-сяброўску ў вочы. Але ўсё ж гэтая прыкрасць была нішто ў параўнанні з тым, што рабілася ў яго душы з таго моманту, калі ён убачыў, да каго ён з бацькам прыйшоў і каго ён так моцна скрыўдзіў. Стары чалавек здаваўся яму цяпер нейкім магутным веліканам, перад якім ён, з усімі сваімі ганарыстымі капрызамі, нічога не варты. Ён так сябе адчуваў, быццам лепш было б яму ў гэтыя мінуты праваліцца скрозь зямлю.

**Настаўнік:** З якога твораўзяты ўрывак? Які эпізод апісвае ўрывак?. Растлумачце, чаму назоўнік ***Серж*** напісаны з вялікай літары. Давайце ўспомнім, як звалі астатніх герояў. З якой літары напішам іх імёны?(Закрэўскі, Насцечка, Фаня, Надзя, Рая).**Папрацуем па варыянтах (слайд 7)**

Першы варыянт: выпісаць назоўнікі 1 скланення (*бяда, душа, мінута, зямля)*

Другі варыянт: выпісаць назоўнікі 2 скланення *(Серж,вока,параўнанне,момант,чалавек, велікан,капрыз)*

Трэці варыянт выпісаць назоўнікі 3 скланення *( прыкрасць)*

Чацвёрты варыянт: выпісаць рознаскланяльныя назоўнікі (бацька)

Пяты варыянт: выпісаць назоўнік,які ўжываецца толькі ў множным ліку *(дзяўчаткі)*

***Праверка***

**Настаўнік:** Успомнім з вамі, якія назоўнікі адносяцца да канкрэтных і абстрактных. Размяркуем назоўнікі з тэксту ў табліцу**.(дадатак 7)**

|  |  |
| --- | --- |
| *канкрэтныя* | *абстрактныя* |
| *Серж* | *Душа* |
| *Бяда* | *Прыкрасць* |
| *Дзяўчаткі* | *Параўнанне* |
| *Вочы* | *Капрыз* |
| *Момант* |  |
| *Бацька* |  |
| *Чалавек* |  |
| *Велікан* |  |
| *Мінута* |  |
| *Зямля* |  |

**Узаемаправерка ( слайд 8)**

**Настаўнік:**

Распазнайце ў тэксце адушаўлёныя і неадушаўлёныя назоўнікі, Упішыце іх у адпаведныя літаркі **(дадатак 8)**

**Праверка ( слайд 9)**

|  |  |
| --- | --- |
| *Адушаўлёныя* | *Неадушаўлёныя* |
| *Серж* | *Душа* |
| *Дзяўчаткі* | *Прыкрасць* |
| *Бацька* | *Параўнанне* |
| *Чалавек* | *Капрыз* |
| *Велікан* | *Бяда* |
|  | *Вочы* |
|  | *Момант* |
|  | *Мінута* |
|  | *Зямля* |

**Настаўнік:** Успомнім, як правільна вызначаць склон назоўнікаў. Дапаможа вам у гэтым інтэлект-карта “Склоны назоўнікаў**”.(дадатак 9)**

**Настаўнік:** Эпіграфам да нашага ўрока ўзята прыказка. У прызказках назапашаны жыццёвы вопыт нашах продкаў.Прапаную вам звярнуцца да народнай мудрасці . На картках змешчаны прыказкі. Прачытаем іх і выканаем заданні**.(дадатак 10)**

ПРЫКАЗКІ

Прачытайце прыказкі, растлумачце іх значэнне.вызначце склон назоўнікаў.

*Дружны табун і ваўкоў не баіцца. Хто ў бядзе і ў вялікім няшчасці не быў, той і праўдзівых прыяцеляў не знае. Не той друг, хто мёдам мажа, а той, хто праўду кажа. Новых сяброў нажывай, але старых не забывай. Дружба мацней за каменныя сцены.Чалавек без сябра, што ежа без солі.*

**Настаўнік:** Што аб’ядноўвае ўсе гэтыя прыказкі?( *тэма- сяброўства)*.Вызначымсклон назоўнікаў.(вусна)

**Настаўнік:** А зараз папрацуем з падручнікам.Самастойна пазнаёмімся з парадкам марфалагічнага разбору назоўніка.

**Настаўнік:** Каб замацаваць набытыя веды, выканаем марфалагічны разбор трэцяга назоўніка у першым сказе нашага тэксту. Што гэта за слова? *(Душой)*

Карыстаючыся інтэлект-картай “Марфалагічны разбор назоўніка” **( слайд 10, дадатак 11)** выканаем марфалагічны разбор на дошцы.

*Душой—назоўнік,п.ф. душа,агульны,неадушаўлёны, абстрактны,ж.р., адз.л.,1 скланенне,Т.склон;дапаўненне.*

**Настаўнік:** Паспрабуем цяперсамастойна зрабіць марфалагічны разбор назоўніка, а інтэлект-карта вам дапаможа. Зробім марфалагічны разбор апошняга назоўніка ў тэксце. Што гэта за слова? (Зямлю – назоўнік, п.ф. зямля, агульны, неадушаўлёны,канкрэтны,ж.р.,адз.л.,1 скланенне,В.склон,дапаўненне)

**Самаправерка (слайд 11)**

**IV. Падагульненне**

**Настаўнік:** Цэлы ўрок мы з вамі шчыра працавалі. Думаю, стаміліся. Таму прапаную трохі пагуляць. Разгадайце рэбусы, адгадкай будзе мэта, якой мы дасягнулі **(слайд12, дадатак 12)**

**Каменціраванне і выстаўленне адзнак**

**V.** Дамашняе заданне.

**VI.**Рэфлексія. Прыём “Дрэва ведаў” **(дадатак 13)**